Document ID: 32004R1766

UREDBA KOMISIJE (ES) št. 1766/2004
z dne 13. oktobra 2004
o spremembi Uredbe (ES) št. 2199/2003 o prehodnih ukrepih za uporabo Uredbe Sveta (ES) št. 1259/1999 v letu 2004 za sheme enotnega plačila na površino za Češko, Estonijo, Ciper, Latvijo, Litvo, Madžarsko, Malto, Poljsko, Slovenijo in Slovaško
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Pogodbe o pristopu Češke, Estonije, Cipra, Latvije, Litve, Madžarske, Malte, Poljske, Slovenije in Slovaške,
ob upoštevanju Akta o pristopu Češke, Estonije, Cipra, Latvije, Litve, Madžarske, Malte, Poljske, Slovenije in Slovaške ter zlasti prvega pododstavka člena 41 Akta,
ob upoštevanju naslednjega:
(1)
Uredba Komisije (ES) št. 2199/2003 (1) določa prehodne ukrepe za uporabo shem enotnega plačila na površino v letu 2004 za Češko, Estonijo, Ciper, Latvijo, Litvo, Madžarsko, Malto, Poljsko, Slovenijo in Slovaško (v nadaljnjem besedilu „nove države članice“). Natančneje, člen 8(1) določa, da se plačila izvršujejo enkrat letno v obdobju od 1. decembra 2004 do 30. aprila 2005.
(2)
Da bi se izognili možnim težavam z denarnim tokom med obdobjem setve 2004 zaradi prehoda s predpristopnih shem podpore, ki so zagotavljale različne vrste podpore, bi moralo biti določeno, da lahko nove države članice, ki uporabljajo sheme enotnega plačila na površino, za leto 2004 začnejo izplačevati kmetom 16. oktobra 2004.
(3)
Uredbo (ES) št. 2199/2003 je zato treba ustrezno spremeniti.
(4)
Ukrepi, predvideni s to uredbo, so v skladu z mnenjem Upravljalnega odbora za neposredna plačila -
SPREJELA NASLEDNJO UREDBO:
Člen 1
V členu 8 Uredbe (ES) št. 2199/2003 se odstavek 1 nadomesti z naslednjim:
„1. Plačila se izvršujejo enkrat letno v obdobju od 16. oktobra 2004 do 30. aprila 2005.“
Člen 2
Ta uredba začne veljati sedmi dan po objavi v Uradnem listu Evropske unije.
Uporablja se od 16. oktobra 2004.
Ta uredba je v celoti zavezujoča in se neposredno uporablja v vseh državah članicah.
V Bruslju, 13. oktobra 2004

Labels: 15
5
6